《涌泉》
宋代·董嗣杲

山腰溜脉出遥峰，隔断西湖翠几重。
叠甃漫依僧刹久，煎茶曾入翰林供。
亭心覆雨涂丹凤，石口濡云喷玉龙。
何日星驰天使绝，不知谁利湼槃宗。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。